Die Melkweg – christianityworks
Home / FRESH / Die Melkweg
Psalm 119:130 Wanneer u woord vir mense oopgaan, bring dit lig; dit gee insig aan dié wat nog onervare is.
Kan ek jou 'n baie reguit vraag vra? As 'n onpartydige regter, jou Bybelleesgewoontes sou ondersoek, sou hy onteenseglike bewyse vind dat jy inderdaad 'n man of vrou van God se Woord is … of sal hy nie?
Die daaglikse voorbereiding van hierdie VARS boodskappe is een van die grootste vreugdes in my lewe. God gebruik hierdie saad, wat ons saai, oor die hele wêreld. Dit raak mense, wat ek nooit aan hierdie kant van die ewigheid sal ken nie, se lewens aan.
Een van die vrae wat mense lief is om vir my te vra, is: "Waar kom al die idees vandaan? Sukkel jy nie partykeer nie?"
My antwoord is altyd: "Het jy al ooit opgekyk na die Melkweg? Daar is triljoene sterre daarbo en dit maak nie saak hoe lank sterrekundiges die hemelliggame bestudeer nie, hulle sal altyd nuwes ontdek."
Daar is so 'n rykdom, so 'n diepte, so 'n krag in die Woord van God. 'n Enkele vers; net 'n paar woorde, God se woorde, kan jou hele lewe verander. Ons lees in:
Ek weet dat dit beslis in my lewe waar is. God se Woord is dié een ding, wat Hy gebruik het om my lewe te verander. Daar ís krag in sy Woord. Krag wat my lewe herskep het. Krag om jou lewe te verander.
God se Woord bring lig, dit blaas nuwe lewe in ons lewens.
En weet jy, as God my nog honderd en vyftig jaar sou gee om Sy Woord te verkondig, sou ek skaars 'n duik gemaak het.